**Vocabule între spărturi de timp**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*respirări de geneze\*

timpul şi-a deplasat ochiul orb

sângerează marginea fărâmicioasă a serii

pielea tatuează stigmate

în pat de memorii retrocedat de şarpe

fotogramele regilor

licitează tabla de şah dintre sinapse

cobor lumea în mine vitralii de cer pisează

călcâi de ahile

cangrene de lut pudrate de lotuşi

sfredelesc găuri de vierme

să mă citească de sub măşti lepădate

vindecări de taine însetează pocalul de clorofilă

păduri seculare cresc între vertebre

laguna virează spre stânga

serpentinele respiraţiei

dau startul ochilor să developeze frimituri de zenit

geneze expirate răstoarnă decoruri de carne

în lacrimă de genune

sângele se botează răstignirea aşteaptă

în mine ţipă lumina